da da da de da da en da sv nl en da en de es en en de da da en da sv nl en da en de es da da da da da da da da nb da da da da da da da da en da da da da da da en en en en da nn da da sv da da da da da da sv de da eo de
Kære medlemmer og venner af nenkashe, dk
Nenkashe, dk har rundet sit først år – et spændende år med glæder og udfordringer. Vi har indsamlet lidt over 80.000 kr. og er blevet 116 medlemmer.
I det sidste nyhedsbrev fra Silole kan I se, hvor stor betydning vores bidrag har haft for pigerne og deres skolegang (se Kenya-news).
Lige nu arbejder bestyrelsen på at skaffe penge til at kunne invitere formand og næstformand for Nenkashe, Kenya til Danmark til oktober, hvor de vil holde foredrag blandt andet på Borups Højskole, i Nathanaelskirken og i rejseboghandlen Tranquebar. Silole og Zipporah vil fortælle om det fantastiske arbejde, de udfører og om deres planer for fremtiden. Lige nu venter vi spændt på, om vores ansøgning til Projektrådgivningens oplysningspulje vil give os penge til deres flybillet.
Vi er også i fuld gang med at planlægge den årlige støttefest, som bliver afholdt lørdag den 6. oktober. Vi har brug for hjælp til planlægningen og til en række aktiviteter, der skal foregå på dagen. Derfor er der nedsat en række arbejdsgrupper, hvor vi har brug for jeres hjælp:
Pressegruppe: Udarbejdelse af plakat, TV indslag f.eks.TV Lorry m.m.
Oplysning og mobilisering på Facebook , www.nenkashe.dk og www.betterNow.org
Modeshow:  Opvisning med afrikansk tøj, binde afrikanske tørklæder, flette hår m.m.
Loppemarked: Skaffe, samle og opbevare loppeting. Stå i loppeboden på selve dagen.
Mad, kager m.m.:  Bage cup-cakes, smøre sandwich, brygge te, kaffe, passe madbod.
Børnehjørne:  Børnelopper, eventyrlæsning, dukketeater, fiskedam.
Auktion: Skaffe gaver og praktisk hjæp ved auktionen.
Øludskænkning: Opstilling og udskænkning ved fadølsanlægget.
Bankospil: Skaffe gevinster og praktisk hjælp.
LOGO: Hvordan får vi vores logo på badges, T-shirts, forklæder og Go-cards.
“Verdens Bedste Nyheder”s kampagne den 14. september.
Foreningen har indledt et samarbejde med “Verdens Bedste Nyheder”, som er et initiativet fra Danida, FN og en række udviklingsorganisationer. Formålet med kampagnen er, at udbrede kendskabet til “at udviklingsbistanden virker”
Vi har sagt ja til, på foreninges vegne, at dele frugt ud til morgencyklister fredag den 14. september mellem kl. 7.30 og 9.00, dels på Christianshavns Torv og dels ved Metrostationen på Amagerbro. Vi skal være mindst 3 personer hvert sted. Lige nu er vi 4, der “stiller op”.
Til gengæld vil de hjælpe os med at udvikle et Go-card med vores forenings budskab og Logo.
Har du lyst til at hjælpe til eller komme med gode ideer, kan du sende os en mail på nenkashe@nenkashe.dk.
De bedste sommerhilsner fra bestyrelsen i Nenkashe, dk
Det koster årligt 200 kr for voksne og 50 kr for børn under 18 år.
Foreningens konto: 2112 4383 326 120.
Husk at skriv ‘kontingent’ på overførslen.
Neve | Drevet af WordPress